**Samsung Galaxy S4** je smartfón spoločnosti Samsung a ďalšia vlajková loď tejto juhokórejskej firmy, nástupca Galaxy S III. Bol uvedený na konci apríla 2013 a tešil sa vysokej predajnosti. Prijatie recenzentov a užívateľov bolo prevažne pozitívne. K dátumu uvedenia išlo o jeden z najvýkonnejších a najvybavenejších smartfónov na trhu a preto si od niektorých recenzentov vyslúžil prezývku "kráľ smartphonov." Vo februári 2014 bol predstavený nástupca Samsung Galaxy S5.

Predstavenie
------------

Predstavený bol v hudobnej hale Radio City v New Yorku 14. marca. Zároveň bol tiež vysielaný live stream, ktorý sa premietal na Times Square. Predstavil ho zástupca Samsungu J.K. Sheen, ktorý telefón stručne opísal a potom sa slova ujali dvaja známi americkí moderátori. V priebehu niekoľkých ďalších mesiacov boli predstavené "odnože" tohto telefónu, a to SGS4 Mini, SGS4 Active a SGS4 Zoom.

Dizajn
------

Displej telefónu sa oproti minulému modelu zväčšil na rovných 5" s Full-HD rozlíšením. Rozmery sú 137 × 70 × 7,9 mm a váži 130g. Samsung sa ďalej drží rovnakého štýlu a tak aj tento model vyzerá ako kamienok. Nad displejom sa nachádzajú senzory, oznamovacia dióda, slúchadlo a web kamera s rozlíšením 2 Mpx. Pod displejom je tlačidlo domov a senzorové tlačidlá späť a vyvolanie kontextovej ponuky. Na chrbte je 13 Mpx fotoaparát s možnosťou natáčať Full-HD video, prisvetľovacia dióda a hlasný reproduktor. Telefón sa predáva v čiernej a bielej farbe.

Hardvér
-------

Hnacou silou tohto zariadenia je procesor Qualcom Snapdragon 600 s taktom 1,9 GHz sprevádzaný 2 GB RAM. Predáva sa v štvorjadrovom a osemjadrovom variante. Užívateľská pamäť je 16/32/64 GB a možno ju rozšíriť o ďalších 64 GB pomocou microSD karty. Telefón podporuje 4G LTE, Bluetooth 4.0, NFC, infraport a ďalšie. WiFi je samozrejmosťou. Batéria Li-on s kapacitou 2 600 mAh zaisťuje dostatočnú výdrž. Beží na ňom Android 4.2 Jelly Bean s nadstavbou Touch Wiz.

Funkcia
-------

Vďaka prepracovanej nadstavbe od Samsungu dostáva tento telefón veľa užitočných aplikácií. Tu si ich stručne zhrnieme:

* Chytrý fotoaparát
	+ Story album – telefón sám radí fotografie do albumov podľa dátumu, alebo podľa súradníc
	+ Drama Shot – obdoba známych GIF obrázkov
	+ Dual Camera – záznam z dvoch fotoaparátov zároveň

* Group Play
	+ Share Picture a Share Document – zdieľanie obrázkov a dokumentov cez NFC
	+ Play Games – umožňuje hrať hry v multiplayeri cez NFC
	+ Play Music – cez NFC zdieľa rovnaké skladby, telefóny potom pôsobí ako stereo reproduktory

* S ​​funkcie
	+ S ​​Voice – hlasový vyhľadávač
	+ S Translator – prekladač, ktorý funguje aj s diktafónom
	+ S Travel – cestovný sprievodca, ktorý vďaka fotoaparátu spozná, kde sa práve nachádzate
	+ S Drive – režim počas cestovania s GPS, kedy na telefón stačí len hovoriť a nemusíte na neho siahať
	+ S Health – funkcia ktorá cez snímače zisťuje zdravotný stav

* Samsung WatchON
	+ Keď sa napríklad počas sledovania videa na telefón prestanete pozerať, web kamera to spozná a sama video pozastaví.
	+ Až sa na telefón znova začnete pozerať, video sa samo spustí.
* Beep´n´go
	+ Funkcia, ktorá umožňuje pridať klubové a členské karty do telefónu a pri potrebe stačí načítať čiarový kód priamo z dispeja mobilného telefónu.

Externé odkazy
--------------

* Samsung Galaxy S4 a jeho web Archivované 2015-02-02 na Wayback Machine
* Prvé informácie o modeli SGS4

Zdroj
-----

*Tento článok je čiastočný alebo úplný preklad článku Samsung Galaxy S4 na českej Wikipédii.*

| * z
* d
* u
Samsung Galaxy S |
| --- |
| Smartfóny | 
* Galaxy S
	+ L I9003
	+ Plus
	+ Player
	+ Advance
	+ Duos
	+ Duos 2
* Galaxy S II
* Galaxy S III
	+ Mini
* Galaxy S4
	+ Mini
	+ Active
	+ Zoom
* Galaxy S5
	+ Mini
	+ Active
	+ Sport
* Galaxy S6
	+ Galaxy S6 Edge
* Galaxy S7
	+ Galaxy S7 Edge
* Galaxy S8
	+ Galaxy S8 Active
* Galaxy S9
* Galaxy S10
	+ Galaxy S10 +
	+ Galaxy S10e
	+ Galaxy S10 5G

 |  |
| Phablety | 
* Galaxy Grand
	+ 2
* Galaxy Mega
	+ Mega 2
* Galaxy Note series
	+ Original
	+ II
	+ 3
		- Neo
	+ 4
	+ Edge
	+ 5
	+ 7
		- FE
	+ 8
	+ 9
* Galaxy Round

 |
| Tablety | 
* Tab S 8.4
* Tab S 10.5
* Tab S2 8.0
* Tab S2 9.7
* Tab S3
* Tab S4

 |
| SmartHodinky | 
* Galaxy Gear
* Gear 2
	+ Neo
* Gear Fit
* Gear Live
* Gear Fit 2
* Gear S
* Gear S2
* Gear Fit 2 Pro
* Gear S3
* Gear Sport
* Galaxy Watch
* Galaxy Watch Active

 |